Настройката "Клиент" задава кой и как може да заплаща всеки отделен акаунт. Възможните настройки са следните:
Без клиент - Само от риселъра
Клиент - Клиент [магазин]
Без клиент - Само от риселъра - акаунтите с тази настройка за "Клиент" са клиентски акаунти, които ще могат да бъдат подновени/ъпгрейдвани само от Вас от Вашия Административен панел. E-mail съобщения, свързани с плащания, ще бъдат изпращани само към Вас. Всички препратки към ICDSoft ще бъдат скрити за Вашия краен клиент.
Клиент - Клиент [магазин] - тези акаунти могат да бъдат подновявани/ъпгрейдвани чрез Вашия Административен панел и хостинг Контролния панел, на цената, която сте задали за конкретния магазин в секцията "Онлайн Магазини". Крайните Ви клиенти няма да виждат никакви препратки към ICDSoft. Те също могат да имат достъп до Административния панел за клиенти, линк към който има в секцията "Купи хостинг" на хостинг Контролния панел. Услугите, които клиентите Ви купуват чрез Административния панел за клиенти, се добавят автоматично във Вашия риселър акаунт.
За повече информация относно Административния панел за клиенти и контрол на достъпа до него, вижте секцията Клиенти.
Можете да настроите акаунт да използва цените на ICDSoft чрез секция "Акаунт и клиенти" > "Клиенти" на Вашия Административен панел. Там трябва или да редактирате Клиента, свързан с хостинг акаунта, или да създадете нов. Когато редактирате или създавате клиент, ще можете да го обвържете с Магазин на ICDSoft - ICDSoft. Потребителят на Контролния панел на акаунт обвързан с този Клиент ще вижда ICDSoft като хостинг доставчик.
Обърнете внимание, че за да можете да обвържете акаунт към Клиент, използващ конкретен магазин, трябва да имате активирани специфичните продукти, които той използва в магазина, както и да сте задали цени за тях.
Настройката "Клиент" може да бъде променяна на страница "Управление на акаунта", достъпна за всеки акаунт в секция "Хостинг услуги" > "Хостинг акаунти".